عبد العزیز میمن

پروفیسر علامہ عبد العزیز میمن (پیدائش: 23 اکتوبر، 1888ء - وفات: 27 اکتوبر، 1978ء) پاکستان سے تعلق رکھنے والے عربی زبان و ادب کے نامور عالم، استاد اور 30 سے زیادہ کتابوں کے مصنف، علی گڑھ مسلم یونیورسٹی، جامعہ پنجاب اور کراچی یونیورسٹی کے شعبۂ عربی کے صدر تھے۔

 حالات زندگی 
علامہ عبد العزیز میمن 23 اکتوبر، 1888ءپروفیسر محمد اسلم، خفتگانِ کراچی، ادارہ تحقیقات پاکستان، دانشگاہ پنجاب لاہور، نومبر 1991، ص 247 کو پڑدھری، راجکوٹ، برطانوی ہندوستان میں پیدا ہوئے۔ راجکوٹ اور جوناگڑھ سے ابتدائی تعلیم حاصل کرنے کے بعد دہلی پہنچے جہاں دیگر علما کے علاوہ ڈپٹی نذیر احمد سے اکتسابِ علم کا موقع ملا۔ 1913ء میں جامعہ پنجاب سے مولوی فاضل کا امتحان دیا اور پوری یونیورسٹی میں اول آئے۔ ایڈورڈ کالج پشاور، اورینٹل کالج لاہور اور علی گڑھ مسلم یونیورسٹی کے شعبہ عربی سے بطور استاد وابستہ رہے۔ قیام پاکستان کے بعد کراچی میں شعبہ تحقیقات اسلامی اور کراچی یونیورسٹی میں شعبۂ عربی قائم کیا پھر 1964ء سے 1966ء تک جامعہ پنجاب میں صدر شعبہ عربی کے فرائض انجام دیے۔عقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 470

 علامہ عبد العزیز میمن کے فن و شخصیت پر کتب 
 علامہ عبد العزیز میمن : سوانح اور علمی خدمات، محمد راشد شیخ، طبع اول ادارۂ احیاے علم و دعوت، 2009ء اور طبع دوم قرطاس پبلشرز کراچی، 2011ء

 علامہ عبد العزیز میمن کے فن و شخصیت پر تحقیقی مقالات 
 الشیخ عبد العزیز میمن بحیثیت عربی مصنف و محقق (پی ایچ ڈی مقالہ)، افتخار احمد خان، پنجاب یونیورسٹی لاہور، 2005ء

 اعزازات 
حکومت پاکستان نے ان کی خدمات کے اعتراف کے طور پر انھیں14 اگست، 1965ء کو صدارتی تمغا برائے حسن کارکردگی عطا کیا۔

 وفات 
علامہ عبد العزیز میمن 27 اکتوبر، 1978ء کراچی، پاکستان میں وفات پاگئے۔ وہ پی ای سی ایچ ایس سوسائٹی کے قبرستان میں سپردِ خاک ہیں۔

 حوالہ جات 

زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:جامعہ پنجاب کی شخصیات
زمرہ:جامعہ کراچی کی شخصیات
زمرہ:کراچی کے مصنفین
زمرہ:ہندوستانی شعرا
زمرہ:1888ء کی پیدائشیں
زمرہ:1978ء کی وفیات